钦定古今图书集成/理学汇编/学行典/第263卷 > 宗彧之
## 钦定古今图书集成/理学汇编/学行典/第263卷 > 宗彧之

按《宋书隐逸传》：“宗彧之，字叔粲，南阳涅阳人，炳从父
弟也。蚤孤，事兄恭谨，家贫好学，虽文义不逮炳，而真
澹过之。州辟主簿，举秀才，不就。公私饩遗，一无所受。
高祖受禅，征著作佐郎，不至。元嘉初，大使陆子真观
采风俗，三诣彧之，每辞疾不见也。告人曰：‘我布衣草
莱之人，少长垄亩，何枉轩冕之客’？子真还，表荐之，征”
员外散骑侍郎，又不就。元嘉八年，卒，时年五十。